**ПРОТОКОЛ № 12**

 На 21.12.2023 г. се проведе заседание на Общинска избирателна комисия – Макреш, при следния

**ДНЕВЕН РЕД:**

1. Констатиране и обявяване прекратяване на пълномощията на кмет и уведомяване на ЦИК за насрочване на частичен избор за кмет

 ПРИСЪСТВАЩИ: Биляна Венелинова Костова Кирилова, Маргарита Александрова Тодорова, Митко Вълчев Иванов, Цветан Любенов Николов, Росен Кръстев Ангелов, Георги Михайлов Гергов, Павел Пламенов Петков, Силвия Нелчева Иванова, Полина Сашова Башлийска и Ралица Пламенова Рачева, Ксеня Миланова Димитрова- Симеонова.

 ОТСЪСТВАЩИ: няма.

 Заседанието беше насрочено за 15:00 ч. Председателят на ОИК – Макреш констатира, че е налице изискуемия съгласно чл. 85, ал. 3 от Изборния кодекс кворум за провеждане на заседанието, поради което заседанието бе открито.

**Точка 1:** Разглеждане на писмо вх. № 107 от 18.12.2023г. от Районен съд- Видин.

Биляна Костова предложи следния проект на решение:

*ОТНОСНО: констатиране и обявяване прекратяване на пълномощията на кмет и уведомяване на ЦИК за насрочване на частичен избор за кмет*

*В ОИК - Макреш на 18.12.2023г., вх. № 107 са получени документи- писмо от Видински районен съд, с приложен заверен препис на Протокол № 201/06.12.2023г. по НОХД № 1178/2023г. по описа на ВРС, удостоверяващи настъпили факти и обстоятелства, на основание на които по закон (ex lege) предсрочно са прекратeни пълномощията на Кмет – основание по чл. 42, ал. 1, т. 4, от Закона за местното самоуправление и местната администрация.*

*ОИК – Макреш разгледа постъпилите документи и установи следното:*

*С постъпилото писмо, Видински районен съд уведомява, че в Районен съд- Видин е образувано НОХД № 1178/2023г. Делото е приключило с влязло в сила споразумение от 06.12.2023г., с което подсъдимият Илия Каменов Иванов се е признал за виновен в извършването на престъпление по чл.343б, ал.1 от НК, поради което и на основание посочения текст и във връзка с чл.36 и чл.55, ал.1, т.1 от НК, Съдът му е наложил наказание „Лишаване от свобода” за срок от 3 /три/ месеца, чието изпълнение на основание чл.66, ал.1 от НК е отложено за срок от 3 /три/ години. Приложен е и заверен препис от Протокол № 201 от 06.12.2023г. по НОХД№ 1178/2023г. по описа на Видински районен съд.*

*На основание чл. 87, ал. 1, т. 1 във връзка с чл. 463 от Изборния кодекс и чл. 42, ал. 4 във връзка с чл. 42, ал. 1, т. 4 от ЗМСМА*

***Р Е Ш И:***

*Констатира и обявява предсрочното прекратяване на пълномощията на Илия Каменов Иванов – кмет на кметство с.Подгоре.*

*Уведомява Централната избирателна комисия, като изпраща копие от това решение, заедно с документите, установяващи основанието за предсрочното прекратяване.*

*Решението на основание чл. 42, ал. 5 ЗМСМА не подлежи на оспорване.*

Председателят на ОИК – Макреш даде думата за предложения и коментари по така предложения проект на решение. Поради липса на въпроси и коментари от страна на членовете на Комисията, председателят предложи да се премине към гласуване на проекта на решение.

При последвалото гласуване гласуваха 11 от членовете на ОИК – Макреш, от които „за“ – 11 „против“ – няма, с което беше прието Решение № 61-МИ от 21.12.2023 г. на ОИК – Макреш.

Поради изчерпване на дневния ред заседанието бе закрито от Председателя на ОИК – Макреш в 16.00 ч.